钦定古今图书集成/明伦汇编/家范典/第046卷 > 春秋四传 > 《哀姜归齐》
## 钦定古今图书集成/明伦汇编/家范典/第046卷 > 春秋四传 > 《哀姜归齐》

《春秋》文公十有八年冬十月，夫人姜氏归于齐。
《左传》：“大归也，将行，哭而过市，曰：天乎！仲为不道，杀嫡
立庶。”市人皆哭，鲁人谓之哀妻。

《穀梁传》：“恶宣公也。有不待贬绝而罪恶见者，有待贬
绝而恶从之者。侄娣者，不孤子之意也。一人有子，三
人缓带，一曰就贤也。”

《胡传》：“书夫人则知其正，书姜氏”则知其非，见绝于先
君，书“归于齐则知其无罪，异于孙于邾者。而鲁国臣
子杀适立庶，敬嬴、宣公不能事主，君存适母，其罪不
书而并见矣。”

〈大全〉汪氏曰：以氏系姓，以姓系号，与媵妾不同。张氏曰：“‘文定于九年夫人姜氏至自齐’，《传》曰‘出姜至’是盖不安于鲁。适庶之乱，未有不始于妾，上僭，夫人失位而致之者，是以知文公之首恶也。”